DS «Pasop»

DS «Pasop» er et av de minste norske dampskipene som fremdeles eksisterer.

Skipet ble bygget som tømmersleper i 1908 av Glommen Mekaniske verksted AS for Fløtnigsforeningen. Den ble utstyrt med en 2 sylindret compound-maskin.

Opprinnelig var DS «Pasop» 35 fot lang, men da den ble satt i drift, viste det seg at den var for kort, slik at akterdekket ble presset ned under vann ved tunge slep. Skipet ble derfor forlenget med 8 fot i 1928. Etter dette var det i bruk som tømmersleper på Haldenkanalen til 1959, da den ble solgt som lystbåt.

1973 ble DS «Pasop» solgt på auksjon og flyttet fra Haldenkanalen til Oslofjorden. Eieren, Pål Ulsteen, donerte båten 1996 til Stiftelsen D/S Engebret Soot. Samme år ble den flyttet til Haldenkanalen, der restaurering ble påbegynt i Ørje.

 Referanser 

 Eksterne lenker 

Om DS «Pasop» hos Stiftelsen D/S Engebret Soot

Kategori:Norske dampskip
Kategori:Haldenkanalen
Kategori:Samferdsel i Marker
Kategori:Skip fra 1908
Kategori:1908 i Norge
Kategori:Skip bygget i Norge
Kategori:Norske kulturminner
Kategori:Artikler i sjøfart-prosjektet